રજોધર્મ શરૂ થવા માટેના ઘણાં કારણો હોય છે, જેમ કે પ્રકૃતિ – પિત્ત પ્રકૃતિની સ્ત્રીને રજસ્રાવ જલદી શરૂ થઈ જાય છે. પિત્ત પ્રકૃત્તિની સ્ત્રીના રજસ્રાવની માત્રા અને સમય પણ વધારે પડતાં હોય છે. આહારવિહારઃ ગરમ પ્રકૃતિવાળા આહારસેવનથી તથા વધારે પરિશ્રમી સ્ત્રીઓને પણ જલદી રજોદર્શન આવે છે. ભોજન વધારે પૌષ્ટિક તત્ત્વ હોય કે પછી વધારે મરચા-મસાલાવાળું, માંસાહાર કે પછી શરાબનું સેવન કરનાર સ્ત્રીઓને પણ રજોદર્શન આવે છે. વિલાસી જીવન વ્યતીત કરનારી કે પછી કામોત્તેજના વધારે તેવી ચીજોની તરફ આકર્ષિત થનારી સ્ત્રીઓને પણ રજોદર્શન જલદી આવે છે.